આરોપીઓની ધરપકડ કરવા પરિવારજનોએ આગ્રહ રાખ્યો હતો અને જ્યાં સુધી ધરપકડ કરવામાં નહીં આવે ત્યાં સુધી લાશને સ્વીકારવા ઇનકાર કરી દીધો હતો. રોષે ભરાયેલા લોકો રસ્તા ઉપર ઉતરી આવ્યા હતાં. ત્યારે શહેરની દુકાનો ટપોટપ બંધ થવા લાગી હતી. તેની સાથે કલોલ શહેરમાં બંધનું એલાન અપાયુ હોવાની વાત ચર્ચાએ ચઢતાં તમામ દુકાનો બંધ કરાવી દેવાઇ હતી. તે ઉપરાંત હાઇવે ઉપર ઉમટેલા ટોળાએ વાહનો થંભાવી દીધા હતાં. પોલીસની દોડાદોડી બાદ ટ્રાફિક યથાવત થયો હતો.